b"\n_START_ARTICLE_\nAlbert Kesselring\n_START_SECTION_\nInicis\n_START_PARAGRAPH_\nVa n\xc3\xa9ixer a Marktsteft, (Baviera, Alemanya), el 1885, de pares professors (Karl i Rosa Kesselring). Es va unir a l'ex\xc3\xa8rcit alemany el 1904 i es va convertir en oficial cadet en el 2n Regiment d'Artilleria a Peu B\xc3\xa1varo. Va servir en diversos comandaments de cossos i divisions en la Primera Guerra Mundial. Despr\xc3\xa9s de diversos destins a infanteria i oficines, va ser nomenat cap administratiu del Ministeri de l'Aire alemany. Kesselring es va mantenir en aquesta posici\xc3\xb3 fins al juny de 1936, quan va ser nomenat cap de l'Estat Major de les Forces A\xc3\xa8ries.\n_START_SECTION_\nPol\xc3\xb2nia, Fran\xc3\xa7a i Anglaterra\n_START_PARAGRAPH_\nEn la campanya polonesa va tenir a les seves ordres a la Luftflotte (Flota A\xc3\xa8ria) I i posteriorment, el 1940, a la Luftlotte II a Fran\xc3\xa7a. Durant la Batalla d'Anglaterra va estar a punt d'aconseguir derrotar la Royal Air Force. Encarregat personalment per Hermann G\xc3\xb6ring de dirigir l'ofensiva de bombardejos sobre Londres (dos \xc2\xabraids\xc2\xbb di\xc3\xbcrns contra la capital brit\xc3\xa0nica, saldats amb la p\xc3\xa8rdua de nombrosos avions, van obligar a posposar indefinidament l'Operaci\xc3\xb3 Lle\xc3\xb3 Mar\xc3\xad). Tot i les cr\xc3\xadtiques a la seva actuaci\xc3\xb3 durant les evacuacions de Dunkerque, Kesselring rebre el t\xc3\xadtol de mariscal de camp el 19 de juliol de 1940.\n_START_SECTION_\n\xc3\x80frica i It\xc3\xa0lia\n_START_PARAGRAPH_\nEl desembre de 1941 Kesselring va ser nomenat Comandant en Cap (Sud) al comandament de totes les forces a\xc3\xa8ries en els escenaris de la Mediterr\xc3\xa0nia i repartint-se amb Erwin Rommel la direcci\xc3\xb3 de la campanya del Nord d'\xc3\x80frica. A la tardor de 1943 va ser reassignat com Comandant en Cap (Sud-oest) amb comandament nominal de les forces armades alemanyes a It\xc3\xa0lia, on va liderar una reeixida campanya de dotze mesos de defensa de la pen\xc3\xadnsula, contradient les declaracions de Winston Churchill en qu\xc3\xa8 afirmava que It\xc3\xa0lia era un \xc2\xabpunt feble\xc2\xbb. Des de Roma, on va instal\xc2\xb7lar el seu quarter general, va reclamar constantment m\xc3\xa9s avions per refor\xc3\xa7ar la cobertura a\xc3\xa8ria de l'Eix a la Mediterr\xc3\xa0nia. _NEWLINE_El 25 d'octubre de 1944 Kesselring resultava seriosament ferit al xocar el seu cotxe amb un tanc que s'incorporava a la carretera.\n_START_SECTION_\nAlemanya\n_START_PARAGRAPH_\nDespr\xc3\xa9s de recuperar-se de les seves ferides, Kesselring va ser transferit a Alemanya com Comandant en Cap del Front Occidental, en substituci\xc3\xb3 del Mariscal Gerd von Rundstedt el mar\xc3\xa7 de 1945 i posteriorment designat com Comandant en Cap (Sud). Negocia de manera eventual la rendici\xc3\xb3 amb les autoritats militars aliades, encara que va romandre lleial a Adolf Hitler fins que va ser informat de la seva mort. Va ser fet presoner a Saalfelden el 6 de maig de 1945.\n_START_SECTION_\nDespr\xc3\xa9s de la guerra\n_START_PARAGRAPH_\nDespr\xc3\xa9s de la guerra, el 1947, els brit\xc3\xa0nics el van jutjar pels afusellaments de 320 partisans presoners, comesos per tropes sota el seu comandament. Va ser trobat culpable i condemnat a mort. Aquesta sent\xc3\xa8ncia va causar gran controv\xc3\xa8rsia i protesta, i Kesselring va veure la seva pena commutada per la de cadena perp\xc3\xa8tua a la pres\xc3\xb3 de Werl (Westf\xc3\xa0lia). Va ser alliberat l'octubre de 1952 en consideraci\xc3\xb3 per la seva delicada salut. L'any seg\xc3\xbcent va publicar la seva autobiografia, Soldat bis zum letzte Tag (Un soldat fins a l'\xc3\xbaltim dia). Va morir a Bad Nauheim el 16 de juliol de 1960."